CELEX: C2007/183/30
Language: mt
Date: 2007-08-04 00:00:00
Title: Kawża C-238/07 P: Appell imressaq fl- 14 ta' Mejju 2007 minn Derya Beyatli kontra d-digriet tal-Qorti tal-Prim'Istanza (Il-Ħames Awla) tal- 5 ta' Marzu 2007 fil-Kawża T-455/04: Derya Beyatli u Armagan Candan vs Il-Kummissjoni tal-Komunitajiet Ewropej

4.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 183/18
            
         Appell imressaq fl-14 ta' Mejju 2007 minn Derya Beyatli kontra d-digriet tal-Qorti tal-Prim'Istanza (Il-Ħames Awla) tal-5 ta' Marzu 2007 fil-Kawża T-455/04: Derya Beyatli u Armagan Candan vs Il-Kummissjoni tal-Komunitajiet Ewropej
   (Kawża C-238/07 P)
   (2007/C 183/30)
   Lingwa tal-kawża: L-Ingliż
   Partijiet
   
      Appellanti: Derya Beyatli (rappreżentant: A. Demetriades, Δικηγόρος)
   
      Il-parti l-oħra fil-kawża: Il-Kummissjoni tal-Komunitajiet Ewropej
   Talbiet ta' l-appellant
   
               —
            
            
               tirrevoka d-digriet ikkontestat
            
         
               —
            
            
               tannulla d-deċiżjoni ta' l-appellata tal-5 ta' Mejju 2004
            
         
               —
            
            
               tordna lill-appellata tħallas l-ispejjeż ta' dan l-appell
            
         Motivi u argumenti prinċipali
   L-appellanti ssostni li d-digriet kkontestat għandu jiġi rrevokat abbażi tar-raġunijiet segwenti:
   
                
            
            
               Il-Qorti tal-Prim'Istanza għamlet żball ta' dritt billi naqset milli tirrikjedi provi permezz ta' miżuri istruttorji għall-ftuħ ta' arkivji mhux biss ta' l-EPSO iżda wkoll tar-Rappreżentanza tal-Komunità Ewropea f'Ċipru u/jew il-Kummissjoni b'mod ġenerali;
            
         
                
            
            
               B'riżultat ta' l-ommissjoni tal-Qorti tal-Prim'Istanza, l-appellata ma pprovdietx il-korrispondenza kollha rilevanti bejn ir-Rappreżentanza tal-Komunità Ewropea f'Ċipru u/jew il-Kummissjoni u/jew l-EPSO. Għaldaqstant, id-drittijiet ta' l-appellant fir-rigward ta' smigħ xieraq ġew miksura fil-proċeduri quddiem il-Qorti tal-Prim'Istanza.